Eesti Heliloojate Liit

Eesti Heliloojate Liit (lühend EHL) on Eesti kutselisi heliloojaid ja muusikateadlasi ühendav loomeliit. Liidu tegevuse eesmärk on eesti heliloomingu ja muusikateaduse vaba arengu ja leviku soodustamine, loominguvabaduse kaitsmine ja oma liikmete loominguliste huvide esindamine. 

2010. aasta seisuga kuulus Eesti Heliloojate Liitu 106 liiget.

2014. aastast on liidu esimees Märt-Matis Lill.

Ajalugu
Eesti Heliloojate Liidu eelkäija, Eesti Akadeemiline Helikunstnike Selts asutati 19. novembril 1924.Eesti Heliloojate Liit: Liidust: Ajalugu Eesti Heliloojate Liidu koduleht (vaadatud 09.09.2016) Pärast Eesti okupeerimist ja annekteerimist 1940. aastal nimetati see ümber Kutseliste Helikunstnike Ühinguks, mis 1940. aasta lõpus siiski likvideeriti. 27. mail 1944 asutati Leningradis Eesti Nõukogude Heliloojate Liit, mis 29. maist 1959 nimetati Eesti NSV Heliloojate LiiduksMare Põldmäe. Heliloojad on koondunud juba 75 aastat TeMuKi (vaadatud 09.09.2016) ja 1989. aastal Eesti Heliloojate Liiduks. 1993. aastal võeti vastu EHL-i uus põhikiri.

Heliloojate Liidu esimehed 
 1944–1966 Eugen Kapp 
 1966–1974 Boris Kõrver 
 1974–1993 Jaan Rääts
 1993–2000 Lepo Sumera
 2000–2001 Raimo Kangro
 2001–2014 Olav Ehala
 2014–... Märt-Matis Lill

Viited

Välislingid
 Eesti Heliloojate Liidu koduleht
 Toomas Velmet "Eesti Heliloojate Liit 80" Sirp, 17. detsember 2004 

Kategooria:Eesti muusika
Kategooria:Eesti mittetulundusühingud